CELEX: 62014CA0331
Language: hr
Date: 2015-07-09 00:00:00
Title: Predmet C-331/14: Presuda Suda (drugo vijeće) od 9. srpnja 2015. (zahtjev za prethodnu odluku koji je uputilo Vrhovno sodišče – Slovenija) – Petar Kezić s.p. Trgovina Prizma protiv Republike Slovenije (Zahtjev za prethodnu odluku — Oporezivanje — Porez na dodanu vrijednost — Šesta direktiva 77/388/EEZ — Članak 2. točka 1. i članak 4. stavak 1. — Obveza plaćanja poreza — Transakcije u vezi nekretnina — Prodaja zemljišta unesenog u privatnu imovinu fizičke osobe koja obavlja profesiju samostalnog poduzetnika — Porezni obveznik koji djeluje kao takav)

7.9.2015   
            
            
               HR
            
            
               Službeni list Europske unije
            
            
               C 294/13
            
         Presuda Suda (drugo vijeće) od 9. srpnja 2015. (zahtjev za prethodnu odluku koji je uputilo Vrhovno sodišče – Slovenija) – Petar Kezić s.p. Trgovina Prizma protiv Republike Slovenije
   (Predmet C-331/14) (1)
   
   ((Zahtjev za prethodnu odluku - Oporezivanje - Porez na dodanu vrijednost - Šesta direktiva 77/388/EEZ - Članak 2. točka 1. i članak 4. stavak 1. - Obveza plaćanja poreza - Transakcije u vezi nekretnina - Prodaja zemljišta unesenog u privatnu imovinu fizičke osobe koja obavlja profesiju samostalnog poduzetnika - Porezni obveznik koji djeluje kao takav))
   (2015/C 294/17)
   Jezik postupka: slovenski
   
      Sud koji je uputio zahtjev
   
   Vrhovno sodišče
   
      Stranke glavnog postupka
   
   
      Tužitelj: Petar Kezić s.p. Trgovina Prizma
   
      Tuženik: Republika Slovenija
   
      Izreka
   
   Članak 2. točku 1. i članak 4. stavak 1. Šeste direktive Vijeća 77/388/EEZ od 17. svibnja 1977. o usklađivanju zakona država članica koji se odnose na poreze na promet – Zajednički sustav poreza na dodanu vrijednost: jedinstvena osnovica za razrezivanje treba tumačiti na način da, u okolnostima kakve su u glavnom postupku, u kojima je porezni obveznik stekao zemljišne čestice, pa je neke unio u svoju privatnu imovinu, a druge u svoje poduzeće, i na svim tim česticama izgradio, u svojstvu poreznog obveznika, trgovački centar koji je potom prodao kao i zemljišne čestice na kojima je ta građevina izgrađena, prodaja zemljišnih čestica koje su unesene u privatnu imovinu tog poreznog obveznika podliježe porezu na dodanu vrijednost s obzirom na to da je taj porezni obveznik prilikom te transakcije djelovao kao takav.
   
      (1)  SL C 303, 8. 9. 2014.